**Pályázati felhívás az Európai Unió Delegációin szakmai gyakorlatra (Junior Professional Programme - JPE)**

Ezután tájékoztatjuk az érdeklődőket az Európai Unió Külügyi Szolgálat pályázat felhívásáról a 2023-2025-ös időszakra vonatkozóan.

Az Európai Külügyi Szolgálat (EKSZ) és az Európai Bizottság (EB) lehetőséget biztosítanak fiatal szakemberek számára, hogy az Európai Unió delegációján, 9+9 hónapos időtartamban, gyakornokként dolgozzanak.

A programban tagállamonként 1 fő az EKSZ finanszírozásával, 1 fő pedig az EB finanszírozásával vehet részt. A magyar jelentkezők előválogatását az EKSZ vonatkozó szabályozásának megfelelően a Külgazdasági és Külügyminisztérium végzi.

**A pályázat részletes feltételei az EKSZ honlapján ismerhetők meg.**

<https://www.eeas.europa.eu/eeas/next-call-expression-interest-junior-professionals-delegation-jpd-programme-will-be-open-4th_en>

<https://www.eeas.europa.eu/eeas/le-prochain-appel-%C3%A0-manifestation-dint%C3%A9r%C3%AAt-pour-le-programme-jeunes-professionnels-en_fr>

A magyar jelentkezők a pályázataikat a [JPDpalyazat@mfa.gov.hu](mailto:JPDpalyazat@mfa.gov.hu) e-mail címre küldhetik el a **program jelentkezési lapjának** csatolásával.

A pályázatok beadási határideje: **2023. január 31**.

**A határidőt követően érkezett pályázatokat nem tudjuk figyelembe venni.**

A formailag és tartalmilag is megfelelő pályázatok közül, a Külgazdasági és Külügyminisztérium a legjobb pályázókat személyesen is meghallgatja. A rendelkezésre álló 1-1 gyakornoki helyre a minisztérium 2-4 főt jelöl az EKSZ-nek, és 2-4 főt az EB-nek. A minisztérium által megküldött listából a nyertes pályázót az EKSZ, illetve az EB fogja kiválasztani.

A pályázattal kapcsolatban bővebb felvilágosításért a **Diplomáciai Akadémia Főosztályon**, Péntekné dr. Bándy Krisztina osztályvezetőhöz (JPDpalyazat@mfa.gov.hu) fordulhatnak.

Pályázatukhoz sok sikert kívánunk!