**A NATO Charity Bazaar pályázati felhívása jótékonysági, non-profit szervezetek részére**

A NATO Charity Bazaar egy több, mint 50 éve sikeresen működő nonprofit szervezet, amely minden év novemberében rendezi éves karácsonyi jótékonysági vásárát a brüsszeli NATO Központban. A vásáron a NATO valamennyi tag- és partnerországa (összesen 42) kiállítja és értékesíti a saját nemzeti különlegességeit, illetve elkészíti és árusítja ételeit. A bevétel mintegy 30 – nemzetenként maximum 2 – különböző alapítvány, non-profit szervezet között kerül szétosztásra, entitásonként maximum 110.000 euró értékben.

**Az esemény működtetésére létrehozott Egyesület – amelyben minden NATO-tag képviselteti magát – felhívja az egyes nemzetek jótékonysági, non-profit szervezeteit, hogy 2023. május 1. 12.00 óráig nyújtsák be pályázataikat.** A beérkezett pályázatokat a NATO Charity Bazaar tanácsa fogja titkos szavazással rangsorolni, majd a tombolából és a vásárból befolyt teljes összeget elosztja a támogatást elnyert jótékonysági szervezetek között.

**A részvételi feltételek, a finanszírozási kérelem és a kitöltési útmutató az alábbi oldalon érhető el: https://www.natocharitybazaar.org/.** A támogatás odaítélése esetén az adományt 2023 decemberében utalják át az egyes jótékonysági szervezeteknek. 2022-ben két magyar jótékonysági szervezet is megkapta a megpályázott összeget.